
A Boldog Gyermekekért Alapítvány 1995-ben jött létre dr. Varga József kezdeményezésére.

Az alapítvány a céljainak elérése érdekében az alábbi tevékenységeket folytatja:

· nevelés, oktatás, képességfejlesztés, ismeretterjesztés
· kulturális tevékenység.

Az alapítvány nyitott, így természetes és jogi személyek adományaikkal támogathatják. Egyik fő bevételi forrásunk a felajánlott személyi jövedelemadó 1%-a. Az alapítvány vagyonából támogatást nyújt a Martfűi József Attila Általános Iskola tanulói részére szervezett tanulmányi, kulturális és sportrendezvények lebonyolításához, mások által szervezett ilyen rendezvényeken való részvételhez, a tehetséges tanulók támogatásához, a tanulók egészséges életmódra neveléséhez, a tanulók tanulmányi, kulturális és sportolási körülményeinek javításához. A fentiek alapján a következő rendezvények támogatását biztosítjuk:
· kreatív játszóházak, dekorációk készítése

· tantárgyi versenyek rendezése (ének verseny, sportversenyek, történelem és magyar versenyek)

· év végén a kimagasló tanulmányi, sport, közösségi munka és a művészetekben nyújtott eredmények elismerése, jutalmazása
· nyári táboroztatás

· nyelvi munkaközösség által szervezett tematikus délutánok szervezése (Halloween, Márton-nap, Christmas party)

Az alapítványunk évente megrendezi a Sámli Bál elnevezésű rendezvényét, ahol a végzős évfolyam mellett iskolánk tanuló csoportjai is megcsillogtatják tehetségüket, s gyerekek, szülők, nagyszülők együtt mulathatnak. Az évek során e rendezvény a városi kulturális élet szerves részévé vált. Alapítványunk a továbbiakban is ezen célok alapján folytatja működését.
